kurumikz/Cleaned-Kazakh-Wikipedia huggingface dataset:
Колам

Колам (сингалша колама - маска, бет перде) - сингал халық театры. Ол аурудың "жынын" аластап қуатын ертедегі салт - жоралардың негізінде пайда болды. Ойынға жын , дию, сондай - ақ маймыл, аю т.б. мақұлықтардың бет перделері пайдаланылған. Кейіннен бет перделердің түрлері көбейіп, король, сапай қызметшілері, шаруалар, ағылшын, француз отаршылары т.б. бейнеленетін болған. Колам ойыны 2 бөлімнен тұрады. Алғашқы бөлімі әдетте ұзаққа созылады. Сахнада корль, сарай қызметшілері бейнеленіп, оларжың алдында би, пантохима орындалады. Кейнгі бөлімі ертегі немесе аңызға құрылған шағын пьесадан тұрады. Ойын астролог бет ердесін киген актердің құдайдан қайырым тілеумен аяқталады. Колам Оңтүстік Шри Ланканың (Цейлон) деревняларында сақталған. Ойын кешке басталып, таң атқанша созылады. Оған маска киген орындаушылар мен қатар тақпақшы, барабаншы және хор қатысады. Қолданылған әдебиеттер *Қазақ Совет Энциклопедиясы, Алматы 1974 жыл,5 том, бас редакторы М.Қ. Қаратаев, 493 бет
Астың сіңуі

Астың сіңуі Аш ішектің ішкі сілемейлі қабықшасында өте ұсақ көптеген тұйық өскіндер - бүрлер болады. Бүрлердің сырты бір қабатты эпителий жасушаларынан түзіледі. Бүрлердің ішкі жағын көптеген қан және лимфа тамырлары торлап жатады. Бүрлер ішектің ішкі кілегейлі қабықшасында өте көп болады. Бүрлер арқылы әбден қорытылған аминқышқылдары мен қант (глюкоза) қанға өтеді. Глицерин мен май қышқылдары лимфа тамырларына өтеді де, тері астындағы шел қабатқа жиналады. Аминқышқылдары мен қант бауырға барып, қайта өзгерістерге ұшырап, бүкіл денеге таралады. Бұл арада қоректік заттар қанға тек еріген күйінде ғана өтеді. Дереккөздер
Дженнифер Гудвин

Джиннифер Мишель Гудвин (; 22 мамыр 1978; Мемфис, Теннеси) — американдық актриса. Өмірбаяны Ол Тим Гудвин, музыкант және дыбыс жазу студиясының иегері және Линда Гудвин, FedEx компаниясының қызметшісінің отбасысында дүниеге келген. Онын Мелисса атты сіңлісі бар. Ол қуыршақтар аниматоры. Гудвин өзінің Дженнифер атын Джинниферге ауыстырды, себебі ол өзі және оның туыстары оның атын солай айтады. Бесінші сыныптан бастап Джиннифер әртіс болуды армандады. Мектеп бітіре сала, ол Бостондық университетке көшеді де, оны 2001 жылы бакалавр деңгейінде бітіреді. Оқуды Англиядағы Шекспир Университетінде жалғастырады. Оқу кезінде ол түрлі қойылымдар қоюда қатысты, ол Жанна д’Арк, «Гамлетте » Офелияны және «Венециялық көпесте » Джессиканы ойнады. 2016 жылы ол «Аңдар шаһары» анимациялық фильмінде басты кейіпкер Джуди Хопстың дауысын дыбыстады. 2019 жылы Люси Лью және Кирби Хауэлл-Баптистпен бірге «Неге әйелдер өлтіреді» телехикаясында ойнады. Дереккөздер
Е дәрумені

Е дәрумені (токоферол) — ағзаның зат алмасу үдерісіне және көбеюіне әсер етеді. Жыныс бездерінің жұмысы, зат алмасуды реттейді, бұлшықет жұмысына әсер етеді. Бұл витамин жетіспеген жағдайда әйел бедеулікке ұшырауы мүмкін, кейде қаңқаның бұлшықеттері қатая бастайды. Е витамині көкөністерде, астық тұқымдастардың дәнінде, өсімдік майында және жұмыртқада, көгөністердің жасыл жапырағында, сиыр, шошқа еттерінде кездеседі. Адам ағзасы үшін қажетті тәуліктік мөлшері 10-12 мг. Майда еритін дәрумендердің қатарында. Дереккөздер
Тумутук

Тумутук (тат. Тымытык) -Татарыстанның Азнакаевск облысындағы кішігірім ауыл. Тумутук ауданының әкімшілік орталығы. Басшысы Фазлыев Айрат Индусұлы. Ораналасуы Башкортостан мемлекетімен Татарыстан мемлекеттерін қосатын шекарада орналасқан. Бұл екі мемлекетті Ик өзені бөліп тұр. Ик өзенінің жанында Тумутук орналасқан. Бұл ауылда мешіт, мектеп, әкімшіл орталық және кішігірім аурухана бар. Халқы Ауыл тұрғындарының саны — 1423 адам. Көп бөлігі зейнеткерлер. Экономикасы Ауыл тұрғындарының көп бөлігі ауыл шаруашылығымен айналысады. Жастар көбінесе ауылдан кетіп әкімшілік орталықта жұмыс жасайды. Күн сайын автобус жүреді. Ол автобус ауыл мен әкімшілік орталық арасында жүреді. Тағы қараңыз [https://ru.wikipedia.org/wiki/%D0%A2%D1%83%D0%BC%D1%83%D1%82%D1%83%D0%BA орыс тілінде] Дереккөздер Татарыстан ауылдары(кітабы).
Қол ұшы сүйектерінің қосылыстары

# Білезіктің орталық буыны, білезік сүйектерінің дәнтәрізді сүйекке жататын бұршақтәрізді сүйекті қоспағанда бірінші жуне екінші қатары арасында жатады. Бұл буынның буын ойығы қызметін білезік сүйектерінің бірінші қатарының дисталды беті атқарады. Білезік сүйектерінің екінші қатарының проксималды беті буын басын түзеді. # бұршақтәрізді сүйектің буыны жеке буын болып табылады , онда бұршақтәрізді сүйек буындасады. Бұршақтәрізді сүйектен екі байлам: * lig.pisohamatum ілмек тәрізді * lig.pisometacarpeum III-IV алақан сүйектерінің негізіне қарай шығады. Бұл байламдар қабатында аталған дәнтәрізді сүйек орналасқан сіңірлірінің жалғасы болып табылады. # Бүккіш бұлшықеттер ұстағышының retinaculum flexorum6,қол ұшы буындарына тікелей қатысы жоқ.Ол көпірше түрінде eminentia carpi radialis-тен eminentia carpi ulnaris-ке қосылып, өзекке айналдырыды. Өзекте , сондай-ақ саусақтарының бүккіш бұлшықеттері сіңірлері өтеді, осыдан байлам дер аталады. # Білезік-алақан сүйектер буындары, білезік сүйектерінің екінші қатары мен алақан сүйектері негіздерінен тұрады немесе түзілген.Бас бармақтың білезік-алақан сүйек буынынан басқа, бұл буындардың барлығы жалпақ,сырт жағынан да, алақан жағынан да қатты керілген байламдармен бекіген, сондықтан олардағы қозғалтқыш өте төмен. Олар ана, не мына жаққа қарай 5-10 градусқа жылжу ғана мүмкін. # Бунақтаралық буындар көрші бунақтардың басы мен негізі арасында орналасады, көлденең білік айналасында бүгу, жазылуға мүмкіндік беретін типтік шығыршықтәрізді буын болып табылады.Кәрі жілік-білезік буынынң рентгендік саңылауы медиалды бөлігінде осы жерде орналасқан, рентген сәулелерін тұтпайтын буын дискісіне сәйкес кеңейген.
Курилеховка

Курилеховка (укр. Курилехівка) — Украина, Полтава облысы, Полтава ауданындағы ауыл. КОАТУУ коды — 5324083909. Тұрғындар саны 143 адам. Орналасуы Кашубовка ауылынан 2 км қашықтықта орналасқан. Дереккөздер Сыртқы сілтемелер * [http://gska2.rada.gov.ua/pls/z7502/A005?rdat109.06.2009&rf757126412 Украина ауылдары туралы]
Шандырлардың құндақтық құрылысы

Беткей шандыр бүкіл адам денесі үшін өзіндік біртұтас қынап түзеді. Меншікті шандырлар жеке бұлшықеттер мен ағзалар үшін құндық құрайды. Шандырлардың құндақты құрылыс принципі дененің барлық бөліктерінің және іш кеуде, жамбас қуыстары ағзаларының шандырларына тән; әсіресе, қол-аяқ шандырлары құрылысын Н.И.Пирогов толық зерттеді. * Қол-аяқтың әрбір бөлімінің бір сүйек айналасында орналасқан бірнеше құндағы немесе шандырлы қаптары болады. Мысалы, тоқпан жіліктің проксималды бөлімінде -7-8 , ал дисталды бөлімінде 14 шандырлы құндақты айыруға болады. * Бүкіл қол-аяқ айналасын қоршайтын негізгі құндақты және бұлшықет топтарын, тамыр және нервтерді қамтитын екінші ретті құндақтарды ажыратады. Н.И.Пирогвтың қол-аяқ шандырларының құндақты құрылысы туралы теориясының іріңді ісіктердің, қан құйылғанда қанның таралуын түсінуде, сондай-ақ жергілікті анастезия үшін маңызы бар. * Шандырлардың құндақты құрылысынан басқа, соңғы кезде тірек және шектеуші рөлін атқаратын шандырлы түйіндер туралы түсінік пайда болды. Тірек рөлі шандырлы түйіндердің сүйек және сүйек қабығымен байланысынан көрінеді, соның арқасында шандырлар бұлшықеттердің тарту күшіне жағдай туғызады. Шандырлы түйіндер тамыр мен нервтердің, бездердің және т.б. қынаптарын нығайтып, қан және лимфа ағындарына жағдай тудырады. Дереккөздер
Арқа бұлшықеттері

Арқа бұлшықеттері көп: олардың басты бөлігін тұлға миотомдарының дорсалды бөлімдерінен пайда құрайды, оған бастан және қолдан арқаға ауысқан бұлшықеттер қабаттасады, соның себебінен олар екі беткей және терең-қабат болып орналасады. * Беткей бұлшықеттер # Иық белдеуі мен тоқпан жілікке бекитін бұлшықеттер # Қабырғаларға бекитін бұлшықетте бұлардың екеуі де тұлғаның кейін қарай ығысқан вентралды бұлшықеттерінің туындылары. Олар бас сүйек нервтерінің алдыңғы тармақтарынан нервтендіріледі. # Терең бұлшықеттер * Арқаның беткей бұлшықеттері: Иық белдеуі мен тоқпан жілікке бекитін бұлшықеттер екі қабат болып орналасады, олардың ең беткісі екі жалпақ бұлшықеттен тұрады: # Трапеция тәрізді бұлшықет # Арқаның аса жалпақ бұлшықеті # Ромбтәрізді бұлшықет # Жауырынды көтеретін бұлшықет # Артқы жоғары тісті бұлшықет # Артқы төменгі тісті бұлшықет. Дереккөздер
Джозеф Пристли

Пристли Джозеф Пристли Джозеф(13.03.1733 жылы -06.]] 1804 жыл)- ағылшын ғалымы, xимик, философ-материалист, қоғам қайраткері. 1767 жылы Лондон корольдық қоғамының мүшесі және Париж ғылым академиясының мүшесі. 1780 жылы Петербург ғылым академиясының құрметті мүшесі болып сайланды. Еңбек жолы Пристли xимиялық зерттеулерін 1766 жылдан бастады. Ол азот тотығының ауада азот қос тотығына айналатындығын дәлелделі. Алғаш рет xлорлы сутек, аммиак, таза күйінде фторлы кремний, күкіртті газ, көміртек тотығын алды. Ол xимияны көптеген жаңа факторлармен байытқанымен флогистон теориясына дұрыс түсінік бере алмады. Пристли сондай-ақ оптика және электр мәселелерімен де шұғылданды. Пристли Джозеф әлеуметтік көзқарастарында француз буржуазиялық революциясының принциптерін қатты ұстады. Өкімет тарапынан қатты құдалаушылыққа ұшыраған Пристли 1794 жылы АҚШ-қа өтіп кетті. Пристли философияда Ф. Бекон мен Т. Гоббстың жолын қуды. Джозеф адамның түйсіктері мен ойлауы - сол материяның басқаша ұйымдасуының нәтижесі, ол материяның осы қасиеттерінің өзі оның белсенді екендігінің айғағы деп дәлелдейді. Ол мұнан әрі материалдық субстанция тек белсенді ғана емес, ол белгілі бір жағдайларда ойлауға да қабілетті дейді. Пристли Локктың дуализмін меxаницизм тұрғысынан теріске шығарды. Ол идеялардың ассоциациясын вибрация көмегімен түсіндіруге тырысты. Пристли эксперимент пентеорияны ұштастыруды талап етті. Ол сондай-ақ гипотиза, анология т. б. таным проблемаларына көп назар аударды. Пристли социологияда детерминизм принципін жақтады, бірақ фатализмге қарсы шықты. Дереккөздер
Әлеуметтік қақтығыс

Әлеуметтік конфликт ( - «соғысу») - қоғамдағы диалектикалық қайшылықтар дамуының ең жоғарғы сатысы, ол әлеуметтік қауым және индивидтердің мүдделерінің қарама-қарсы тенденциялардың үдеуімен сипатталады. Әлеуметтік конфликт түрлері, интенсивтігі мен оның шиеленісуінің дамуы экономикалық, саяси, идеологиялық факторлерге тәуелді, бұқара халықтың қоғамның даму заңдарын түсінуі мен бостандығынын даму дәрежесімен тікелей байланысты. Әлеуметтік конфликт ұғымы кең және тар мағнада қолданылады. Кең мәнінде өндіргіш күштер мен өндіріс қатынастар арасындағы дау әлеуметтік конфликтің басқа түрлерін анықтайды, соның ішінде барлық қанаушы формацияларға тән әлеуметтік конфликтің ерекше түрі таптық күрес болып саналады. Ал тар мағна тұрғысынан қарасақ, онда таптық күрес түбегейлі ұғым болса әлеуметтік конфликт сол ұғымға енеді және соған тәуелді болады. Осы тұрғыдан қарасақ, таптық күрестің қозғаушы күші болып таптар, ал әлеуметтік конфликтің қоздырушы күші соларды құраушы әлеуметтік топтар, жіктер және индивидтер болып табылады. Дереккөздер
Дыбысты кино

Дыбысты кино - экрандағы көріністерді әр түрлі үнмен толықтырылып отыратын кинофильм. Дыбысты киноның дамуы дыбыс жазу мен оны қайта шығару техникасының жетілу дәрежесіне тікелей байланысты. Дыбысты киноны ойлап табуда орыс ғалымдары елеулі еңбек етті. А. Г. Столетов фотоэлектрлік құбылыстың негізгі заңдарын (1888) ашты; А. Ф. Виксцемский дыбысты фотографтық әдіспен жазуды (1889) ойлап тапты, И. Л. Поляков фотоэлементті пйдалану арқылы дыбысты қайта шығару (1900) әдісін ұсынды. Дыбысты кино жүйесін алғаш рет П. Г. Тагер (1926, Мәскеу) және А.Ф. Шорин бастаған өнер тапқыштар тобы (1927, Снкт-Петербург) жасады. 1929 жылы 5 қазанда Санкт-Петербург қаласында 1-рет дыбысты кино көрсетілді. 1930 жылы "Бесжылдық" (реж. А. М. Роом) дыбысты дыбысты кинофильмі экранға шағарылды. Қазақ кинематографиясындағы дыбысты киноның алғашқы туындысы - 1938 жылы түсірілген "Амангельді" фильмі.
Башляр Гастон

БАШЛЯР Гастон ( 1884 - 1962) - француз философы. Неопозитивизм мен логикалық формализм жағдайында "жаңа ғылыми рухқа", классикалық емес ғылымның рухыны сай келетін философияны құруға тырысып, оған диалектиканың өзінше түсіндірілетін элементтерін еңгізді. Ол өз ілімін бірде "қолданбалы рационализм", бірде "диалектикалық рационализм" кейде тіпті "техникалық рационализм" деп атады. Башлярдың еібектерінде қазіргі ғылымға жіне оның қоғамдағы роліне талдау жасау үшін бірқатар құнды идеялар баяндалды. Сонымен бірге материализм мен идеализмді біріктіру, ғылымға танып - білу қабілеті бар ақыл-парасат жасайтын құрылымдардың әлдеқандай жиынтығы деп қарау оны Попперге, Т. Кун тұжырымдамаларына және ең жаңа сыншыл рационализмге жақындатады. Шығармашылықтары * "Жаңа ғылыми рух", (1934); * "Рационал материализм" (1953); * "Қолданбалы рационализм" (1962) т. б. Дереккөздер
Марек Грехута

Марек Михал Грехута (польск. Marek Michał Grechuta) — Польшалық әнші, композитор және әртісі. Мамандығы бойынша архитектор. 1966 жылы Анава тобын ашты, кейінірек бұл топ оркестрге айналды. 1977 жылы Ополедегі фестивалдың жеңімпазы атанды. Грехута хиттары: Niepewność , Świecie nasz, Dni których nie znamy. 2006 жылдың 9 қазанында Марек Грехута қаза тапты. Дереккөздер *[https://pl.wikiquote.org/wiki/Marek_Grechuta цитаталары]
Каролинг өнері

Каролинг өнері, каролинг қайта өркендеуі — Ұлы Карл империясы мен Каролинг әулеті тұсындағы өнер (8-9 ғ.). Франция, Германия территориясы және т.б. елдерде "Каролинг қайта өркендеу дәуірі" деген атпен белгілі болды. Каролинг өнері византиялық әдіспен қатар "варварлық" тайпалардың жергілікті дәстүрін бойына сіңірген орта ғасырлық феодалдық-діни өнер негізінде қалыптасты. Тас шіркеулер (Ахендегі күмбезді сарай капелласы, жеті жүз тоқсан - сегіз жүз бес ж. ш. және базиликалар), монастырьлар, ақ сүйектер үйлері (Лорштегі құрылыс, сегізінші ғасыр) пошымының тартымды әрі қарапайым жасалып, бағана т.б. - ларды көптеп қолдануымен ерекшеленеді. Монументті және миниатюралық кескіндемеде, піл сүйегінен жасалған рельефтерді адамдар мен хайуандарды шыншылдықпен бейнелеу пайда болды. Діни тақырыптағы сюжеттермен (Жерминьи-де-Предегі мозаика, тоғызыншы ғасыр) қатар өміршең образдар ("Утрехт жалтырындағы" суреттер, тоғызыншы ғасыр) кездеседі. Мүсіндер және тағы басқа металдан жасалған бұйымдар белгілі. Дереккөздер
Жолы болғыш серілер (фильм)

«Жолы болғыш серілер» (орыс. "Джентельмены удачи") - 1971 жылы Александр Иванович Серый түсірген толықметражды кеңес көркем фильмі. 1972 жылы кеңес кинопрокатының көшбасшысы. 65 миллионнан астам көрермені бар. Ең танымал кеңес фильмдерінің бірі, көп фразалары қанатты болып кетті. Түсіру тарихы Фильмнің түсрілуі 1970 жылдың желтоқсан айында басталды. Режиссёрі Александр Серыйдің өзі фильмнің жасалу аймағында болды. Сценаристтардың бірі Георгий Данелия өзінің әріптесіне көмектесіп, Виктория Токаревамен бірге сценарийді жазып, фильмді Госкинода түсіруге қаражат алды. Тағы ол актер жинау үшін кастингқа қатысты және өзі фильмге түсті. Съемка кезінде Георгий Данелия өзін көркем жетекші деп айтты, бірақ Александр серый редиссер болып қала берді. Премьерасы 1971 жылы 13 желтоқсанда, Москва қаласында орналасқан «Ресей» кинотеатрында өтті. Милиция бұл сценарийға игі ниетпен қарады. Ал, МВД-нің бастығы Щёлков шегі қатып күлді, бірақ түрме жаргонының молшылығынан Брежнев өз пікірін айтты. Ол бұл фильмдегі барлық жаман сөздерді қазіргі барлық жастар біледі. Шығарма кинопрокатта табыс алып, танымал болды. Фильмдегі сөздердің көпшілігі қанатты болды. А. Серый фильмге екі өлең қосайын деді – Георгия Вицина айтатын «про слона» және Савелия Крамарова кейіпкері айтатын «про Ялту». Шығарманың композиторы Геннадий Гладков Вицинаға «Собачий вальс» ұқсайтын шығарма жазды, бірақ шығарманы түрлендірген Георгий Данелия фильмге өлең қосудан бас тартты. Рөлдерде * Евгений Леонов — Евгений Иванович Трошкин * Георгий Вицин — Гаврила Петрович Шереметьев * Савелий Крамаров — Фёдор Петрович Ермаков * Раднэр Муратов — Василий Алибабаевич Али-Баба * Эраст Гарин — Николай Георгиевич Мальцев, профессор-археолог * Наталья Фатеева — Людмила Мальцева, Мальцевтің қызы * Олег Видов — Владимир Николаевич Славин * Николай Олялин — Н. Г. Верченко, полковник * Анатолий Папанов — шахматист * Любовь Соколова — балабақша меңгерушісі * Павел Шпрингфельд — Прохоров Эпизодтарда * Алексей Ванин * Зоя Василькова * Наталья Воробьёва * Вячеслав Гостинский * Александр Лебедев — милиционер * Лариса Любомудрова — қонақ үйдегі админ * Екатерина Мазурова — Трошкиннің анасы * Галина Микеладзе — әнші (вокал — Лариса Мондрус) * Владимир Протасенко — Мишка * Владимир Уан-Зо-Ли * Роман Филиппов — Никола Питерский, «авторитет» * Анатолий Яббаров — Митяй * Светлана Старикова — Таня Түсірілім Фильмнің түсірілімдері Мәскеу мен Самарқан қалаларында болды. Дереккөздер
Minecraft

Minecraft (ағыл. mine «шахта» + craft «кәсіп») — Mojang AB компаниясының құмсалғыш жанрдағы компьютерлік инди-ойын. Minecraft ойыныны Маркус "Notch" Перссон Java бағдарламалау тілінде шығарған және 2011 жылдың қарашасында Йенс Бергенстенмен бірге ресми түрде ДК -лерге жариялағаннан бұрын көпшілік альфа-версияны 2009 жылы жариялады. Бүгінгі күнге дейін бұл ойын әртүрлі платформаларға портталған да әлемде ең көп рет сатылған ойын болды (180 миллионнан астам копия сатылған және 2019 жылына дейін 112 миллион ай сайын белсенді ойыншы). Өмір стиліндегі бұл ойын түгердей блоктардан тұрады. Бұл ойында ландшафт, құбыжықтар, әр түрлі бұйымдар бар, ал осы заттарға түр беру үшін текстуралар қолданылады.Басында Minecraft ойыны Infiniminer ойынына плагиат болған ал ойналуы Dwarf Fortress ойынына ұқсатылып жасалды. Minecraft — Java программасын қолдану арқылы жазылған. Minecraft бір апта бойы жасалған еді. Аз уақыт ішінде Minecraft әлемге әйгілі ойын болды. Осыдан кейін майнкрафттың өздік форумы пайда болды. Ойын көптеген уақыт аралығында альфа және бета тестілеу кездерінде болды. Ал 2011 жылдың 17 қарашасында ресми нұсқасы шықты. Minecraft ойынын Windows, Linux, OS X, Fire OS Android, iOS, Windows Phone, PlayStation 3, PlayStation Vita, PlayStation 4, Xbox 360, Xbox One, және Raspberry Pi платформаларынада ойнауға болады. Құбыжықтар Құбыжықтар 5 түрге бөлінеді: достық, бейтарап, дұшпан, өзіне бағындырылған және жасалған. Майнкрафт ойынында дұшпан құбыжықтар ойыншыға жақын пайда болады,ал дос құбыжықтар сіз пайда болған әлемге байланысты пайда болады және оларды ойыншы көбейте алады. Minecraft ойын тәртіптері Қазіргі уақытта Майнкрафтта: Тірі Қалу, Жасампаздық және Хардкор деген тәртіптер бар. Тірі Қалу тәртібі Бұл режимде ойыншылар құрылысқа, крафтқа және материалдар табу керек. Оның бәрі тәжірибе жинауға көмектеседі. Денсаулық, аштық, құрыш және су астындағы ауа шкаласы бар. Осы тәртіпте мүкәммалды (инвентарь) қолдануға болады. Жасампаздық тәртібі Бұл тәртіпте ойыншылар ұша алады, заттар мен блоктардың шексіз санына қол жеткізе алады. Әр блок бір соққаннан жойылады. Ойыншыларды өле алмайды. Олардың денсаулық, аштық, ауа және құрыш шкаласы жоқ. Сондай-ақ, бұл режимде сіз тірі қалу режимінде қол жетімді емес Мобтарды Шақыру Жұмыртқаларын ала аласыз. Хардкор тәртібі Бұл режимде өлуге болады. Ойынның күрделілігі өте қиын. Бұл режимнің басты ерекшелігі — сізде бір ғана өмір бар. Өлгеннен кейін сіз қайта туылмайсыз және бұл әлем жойылады. Бәрін басынан бастауға керек болады. Дереккөздер
Александр Готтлиб Баумгартен

Александр Готтлиб Баумгартен (1714-1762) - неміс философы, Вольф пен Лейбництің ізбасары. "Поэтикалық шығармаларға қатысты кейбір мәселелер туралы филосиялық толғамдар" деген еңбегінде (1785) "эстетика" терминін тұңғыш рет қолданды; эстетика деп ол әсемдікті түсінетін және жасайтын, өнер туындыларында көрініс табатын сезімдік таным туралы ғылымды атады, бұл логикаға таным ғылымына қарама-қарсы. Баумгартен өзінің аяқталмаған "Эстетика" (1-т. 1750; 2-т. 1758) деген еңбегін сезімдік таным мәселелеріне арнады. Баумгартен ғылым ретіндегі эстетиканың негізін қаламаса да, оның енгізген эстетика ұғымы эстетикалық ой-пікірлердің қажеттеріне жарады және кеңінен өріс алды. Дереккөздер
Томас Торквемада

Томáс де Торквемáда (исп. Tomás de Torquemada, немесе Торкемáда; 1420 — 16 қыркүйек 1498) — испан инквизациясының негізін қалаушы,Испанияның алғашқы ұлы инквизаторы. Өнерде кездесетін жайттары * «Торквемада» —Виктор Гюго пьесасы . * «Торквемада» — американдық жазушы Говард Фаст романы. * Tomas de Torquemada әні ағылшындық топ Down I Go орындауында. * «Торквемада и испанская инквизиция» -Рафаэль Сабатинның тарихи хроникасы. Дереккөздер http://lurkmore.to/%D0%A2%D0%BE%D1%80%D0%BA%D0%B2%D0%B5%D0%BC%D0%B0%D0%B4%D0%B0
Арутюн Акопян

Арутю́н Амая́кович Акопя́н (25 сәуір 1918, Ыгдыр, ЗДФР — 13 қаңтар 2005, Мәскеу, Ресей) — совет және ресейлік өнер әртісі,сиқыршы.Кеңес үкіметінің ұлттық әртісі.Амаяк Акопянның әкесі. Табыстары * Армян халқының еңбек сінірген әртісі (1950) * [[Армян халқының ұлттық әртісі] (1961) * Кеңес үкіметінің әртісі (1982) *Жеті халықаралық конкурстардың лауреты және Парижде өткен конкурсатығы алтын медаль мен "Гран-при" иегері Дереккөздер http://www.kino-teatr.ru/kino/acter/m/star/22079/bio/
Александр Аникст

Алекса́ндр Абра́мович А́никст (туған кездегі аты — Исаак; 16 шілде 1910, Цюрих — 24 желтоқсан 1988) — совет әдебиеттанушысы,РКФСР өнерінің еңбек сіңірген қайраткері,өнер докторы(1963),әдебиет саласда Бирмингем университетінің құрметті докторы,Шекспир комиссиясының мүшесі. Отбасысы *Әкесі-Абрам Моисеевич Аникст *Анасы- Ольга Григорьевна Аникст. *Ұлы-Михаил Александрович Аникст *Ағасы-Семён Григорьевич Сибиряков. Аникисттің кітаптары * Теория драмы от Аристотеля до Лессинга (1967) * Теория драмы в России. От Пушкина до Чехова (1972) * Теория драмы от Гегеля до Маркса (1983) * Теория драмы на Западе в второй половине XIX века «Наука», 1988 г. 506 стр. ISBN 5-02-012698-5 * Гёте и Фауст: От замысла к свершению.— М.: Книга, 1983, 270 с. * Творческий путь Гёте.— М.: Худож. лит., 1986, 543 с. * Первые издания Шекспира. — М.: Книга, 1974. * Шекспир: Ремесло драматурга. — М.: Сов. писатель, 1974. * [http://www.w-shakespeare.ru/library/tragediya-shekspira-gamlet.html Трагедия Шекспира «Гамлет»: Лит. комментарий. — М.: Просвещение, 1986.] * Творчество Шекспира. — М.: Гослитиздат, 1963. Дереккөздер http://www.kino-teatr.ru/kino/acter/m/star/363751/bio/
Аникст Абрам Моисеевич

Абра́м Моисе́евич А́никст (шың фамилиясы Гитерман; 1887, Бессарабия губерниясы, Кишинёв — 19 наурыз 1938, Мәскеу) — ресейлік революция қозғалысының мүшесі (анархист), партиялық және шаруашылық істердің жұммысшысы, экономист және ғылыми ұйымдастырушылық саласының теоретигі. Отбасысы * Әйелі&nbsp;— Ольга Григорьевна Аникст * Ұлы&nbsp;— Александр Абрамович Аникст *Немересі&nbsp;— Михаил Александрович Аникст * Қызы&nbsp;— Ада Абрамовна Аникст * Ұлы— Дмитрий Абрамович Аникст * Ағасы&nbsp;— Юлий Моисеевич Лисс Дереккөздер
Чан ХёнСын

Чан Хён Сын —Оңтүстік кореялық әнші. Beast тобының және Trouble Maker дуэтінің әншісі. Хён Сын — 4DХанзада. Бұл лақап атты оған BEAST тобының тыңдармандары қойған. Big Bang 2004 жылдан бастап Хён Сын YG Entertainment компаниясында 1 жыл және 4 ай жаттығады. So-1 деген жалған ат алып, Big Bang тобымен дебюттауға дайындалады. Big Bang тобы жайлы «Big Bang Documentary» бағдарламасының соңында, YG Entertainment компаниясының директоры, Хён Сынды болашақ топтан да, лейблданда шығарып жібереді. Компания директоры Сынри мен Хён Сынның арасынан Сынриды таңдайды. Директордың айтуы бойынша: «Ол дебюттауға тым тұйық мінезді!» BEAST 2009 жылы BEAST тобымен дебюттайды. 2010 жылы, 29 желтоқсанда, топ мүшелерінің дуэттері шығады. Хён Сын мен Ки Кван R&B жанрындағы «Let It Snow» әнін жазады. Trouble Maker 2011 жылы Cube Entertainment Хён Сын мен 4Minute тобының рэппері - Хёнадан тұратын дуэт жайлы жариялады. Дуэт Trouble Maker атанды. Trouble Maker дуэтіне, Хёнсын «Jay Stomp» деген лақап ат алды, қысқыртқанда JS. 25 қарашада, Trouble Maker дебютты альбомын шығарады. Хён Сыну мен Хёна «M! Countdown» музыкалық бағдарламасында Triple Crown, «Music on Top» жүлдесін алады, оған қоса олар «14th Mnet Asian Music Awards — MAMA 2012 » марапаттау салтанатында, «Ең керемет дуэт» атағын алған. 2013 жылдың, қазан айында Cube Entertainment Trouble Maker дуэтінің жаңа альбомы жайлы хабар берді. 28 қазанда Trouble Maker дуэтінің «Chemistry» атты екінші мини-альбомы, «Chemistry» шықты. Альбомның басты әні, Now(There Is No Tomorrow). Альбомға, бірлесіп айтқан және 2 жеке әндері кірді. Жеке мансабы 2012 жылы Хён Сын Ким Джун Суды «МОЦАРТ!» мюзиклында ойнауға ұсыныс алды. 2012 жылдың соңында, Cube Entertainment , Хён Сын, Ынджи және Намджудың қатысуымен «One Year Ago» атты ән мен бейнеклипті тыңдармандарға сыйлық ретінде шығарады. Бессмертная песня 2 / Immortal Song 2 / Өлмейтін Ән 2 телебағдарламасында Wedding Cake әнін орындады. 2015 жылдың 7 мамырында, Хен Сын жеке дебюттайды. Оның "MY" атты алғкашқы мини-альбомына келесі 6 ән кірді: # It's me # Ma First # Brake up with him # I Said I LOVE YOU # Come out # Dirty Joke Марапаттары * 7 қараша, 14 қараша — Mnet «M!Countdown»! бағдарламасы, Now әні * 8 қараша, 9 қараша, 15 қараша — KBS «Music Bank» бағдарламасы, Now әні * 10 қараша — Inkigayo бағдарламасы, Now әні * 6 қараша, 13 қараша, 20 қараша — Show Champion бағдарламасы, Now әні Дереккөздер Сілтемелер http://instagram.com/89_h https://www.youtube.com/watch?v=JxY7kI_em50
Мәдени география

Мәдени география - орта мәдениетінің айырмашылығын және мәдениеттің аумақтық таралуымен таныстыратын әлеуметтік-экономикалық географияның тарауы. Ғылыми бағытта дамуына 1930-жылдары Карл Зауэр үлес қосты, ұзақ уақыт көбіне АҚШ –та дамыды. Зауэр көбіне нарықты және дескриптор анализдің методологиясын қолданады. К. Зауэрден кейін мәдени географияның қалыптасуына және дамуына Ричар Хартшорн және Вильбур Зелинский үлес қосты. 1980-х жылдардан "жаңа мәдениетті география" бағыты сипат алды. «Географиялық мәдениет» жалпы адамзат мәдениетінің бір бөлігі ретінде географиялық мәдениет география ғылым және білім арқылы беріледі. Ол * әлемнің географиялық картинасы, * географиялық ойлау, * географиялық әдістер, * географиялық тілден тұрады. “Мәдениет” атауы латын тілінен алғашында топырақ өңдеу дегенді білдіреді. Сөйтіп табиғи себептерден туған өзгерістерден өзгеше, адам әрекеттерінен табиғат обьектісінде болатын барлық өзгерістер мәдениет деп түсінілді. Кейіннен “мәдениет”сөзі адам жасағанның бәрін білдіретін жинақтаушы атауға айналды. Осы тұрғыда алғанда мәдениет адам жасаған “екінші табиғат”, табиғатта жоқ, адамның саналы қызметінен жасалған бүкіл дүние ретінде қарастырылады. Мәдениет дегеніміз - белгілі бір адамдар тобы үшін ортақ мінез – құлық нормалары мен үлгілері, сенімдер мен адамгершілік құндылықтарының жиынтығы. Дереккөздер
Аникст Ольга Григорьевна

О́льга Григо́рьевна А́никст (туғанда Элька Гершевна Браверман; 1 (13) маусым 1886, Бессарабия губерняниясының Кишинев — 9 қыркүйек 1959, Свердловск) — ресей педагогы, Мәскеу шет тілдер бойынша институтының алғашқы құрушысы және ректоры. Отбасысы * Ағасы — Семён Григорьевич Сибиряков * Күйеуі — Абрам Моисеевич Аникст *Ұлы — Александр Абрамович Аникст *Немересі — Михаил Александрович Аникст *Ұлы— Дмитрий Абрамович Аникст *Қызы — Ада Абрамовна Аникст Дереккөздер
Нанкиндік келісімшарт

Нанкин келісімшарты – Қытайдың 1840-1842 жылдары болған Бірінші апиындық соғыста жеңілгені үшін құрылған келісімшарт. Бұл келісім 29 тамызда 1842 жылы Қытай (Цин империясы) мен Ұлыбритания арасында жасалды. Келісімшарт бойынша Гонконг Ұлыбритания құрамына енді, Қытай өте үлкен көлемде салық төледі (21 000 000 доллар шамасында), шетелдік сауда үшін бірнеше қытайлық порттар ашылды (Кантон, Амой, Фучжоу, Нинбо және Шанхай). Қытай үшін ең бір ерекше және қорлайтын келісім бар болатын. Ол шарттың нұсқауымен Қытай соғыс алдында қытайдың басшыларымен Кантонда тәркіленген апиын үшін 6 000 000 доллар көлемінде айыппұл төлеуі керек болды. Бұл келісімге Гуанчжоудан алыс емес жерде Қытай мен Ұлыбритания арасында қол қойылған Хумэньдік шарт қосылды. Қытайда Нанкиндік шарт тең құқықсыз келісім ретінде қаралады, себебі Цин империясы өзге елдер державаларымен XIX-XX ғасырдың басында келісімшартқа мәжбүрлікпен қол қойған болатын (кейбір батыс тарихшылары Қытайдағы Цин әулетінің ең алғашқы келісімі 1832 жылы Коканд хандығының арасыда жасалған деген пікірді ұстанады). Дереккөздер
Сибиряков Семён Григорьевич

Семён Григо́рьевич Сибиряко́в (алғашқы аты-жөні рул-Мойше Гершевич Бро́верман, басқа көздерде Браверман; 28 желтоқсан 1888, Бессарабия губерниясы, Кишинёв — 29 мамыр 1938, басқа көздерде 23 мамыр 1942, Мәскеу) — ресейлік кеңес жазушысы. Отбасысы * Апайы&nbsp;— Ольга Григорьевна Аникст * Жиендері&nbsp;— Александр Абрамович Аникст және Дмитрий Абрамович Аникст. * Ағасы&nbsp;— Мануил Григорьевич Браверман * Немере інісі&nbsp;— Григорий Самуилович Швиндлерман Дереккөздер
Дмитрий Абрамович Аникст

Дми́трий Абра́мович А́никст (1927—2008) — А. М. Аниксттың ұлы — совет геодезисті,геодезия және картография аймағындағы ойлап табушы,советтік теоделиттің (соның қатарында астрономиялық теодолит ТА-05 ғалам аппараттарын көздеуге арналған)серияларының құрастырушысы,мәскеулік ЦНИИ геодезиясының негізгі құрастырушысы,аэрофототүсірушісі және картогорафы,5 монография авторы,соның қатарында «Высокоточные теодолиты» (1978), «Оптические системы геодезических приборов» (1981), «Высокоточные угловые измерения» (1987). Ағасы-жазушы және редактор Семён Григорьевич Сибиряков. Дереккөздер http://dic.academic.ru/dic.nsf/ruwiki/615558
Триада

Триада(ұлт.қытайша 三合會,) - Қытайдағы және қытай диаспорасындағы құпия қылмыстық ұйымның формасы. Барлық триадалардың өзіне тән наным-сенімдері мен салт-жоралғылары болған. Мысалы, 3 санының тылсым күшіне сену және де дәл осы наным олардың есіміне байланысты. Тыныш уақытта бұндай ұйымдардың көпшілігі бауырлық жәрдем көрсету үшін жұмыс істеген, алайда біразының қылмыстық істерге қатысы болған. Тарих Триада үлгісі бойынша ең алғашында Цин әулетінен шыққан маньчжурлық императорға қарсы құпия партизан жасағы құрылған болатын. Деректер бойынша триадалар Тайвань аралында пайда болған. Олар Мин әулетінің жағында болған кезде, маньчжурлардан жеңіліп, тек тірі қалғандары ғана аралға көшкен. Триадалардың күшейген уақыты 1850-1864 жылғы Тайпинь көтерілісімен сәйкес келеді. Құпия ұйым Қытайды батыстың және христиандардың әсерінен құтқару үшін Ихэтуаньдық көтерілісті бастаған болатын. Келесі жылдары өзге де жасырын бірлестіктер қытайдың мемлекеттік қайраткері Сунь Ятсенуға жәрдемдесті, себебі ол бұрынғы империялық биліктің көзін жойып, республика құрғысы келді. 1949 жылы билікке келген коммунистер құпия бірлестіктерді жою керек деп алдарына мақсат қойды, бұл мүшеліктер материктік Қытайда өлім жазасын қолданатын еді. Өзге елдерге келетін болсақ, триадалар қытай иммиграциясының ажырамас жолдастары болды. Триадалар әрекеті ғаламдық сипат алды, бірақ олар көбінесе Азияда белсенді еді. Бұл қылмыстық топтардың мүшелерінің басымдылығы - этникалық қытайлар. Қазіргі уақытта триадалар мафиоздық пайда үшін жұмыс жасайтын қылмыстық ұйымдар ретінде танымал. Осы топтар көбінесе Тайваньда, АҚШ-та, есірткімен сауда жүргізетін қытайдағы иммиграция орталықтарында кездеседі. Дереккөздер
Ода Нобунага

Ода Нобунага (23 маусым 1534 — 21 маусым 1582) - Сэнгоку дәуіріндегі Жапонияның әскери саяси көшбасшысы, бар ғұмырын мемлекетті біріктіруге арнаған, жапон тарихындағы аса танымал даймиолардың бірі. Өмірбаяны Ода Нобунага 1534 жылы Овари ауданының кішігірім әскери басшысының отбасында дүниеге келген. Әкесінің қазасынан кейін өз туыстарына қарсы соғыс ашып, Ода тегінің билігін қолына алып жеңіске жетті. Овари тегін біріктіргеннен кейін Нобунага Имагава тегін жеңді. Сайто тегінің жерін де жаулап алды. Асикага Есиаки атты сегунның қолдауына қол жеткізіп, Жапон елінің aстанасы болып табылатын Киота қаласына қол жеткізді. Өмірінің соңына дейін Жапон елін біріктіруге тырысқан. Ол Жапон елінің көптеген орталық жерлерін басып алып революциялық реформалар өткізді. Бірақ ол өз мақсатына толығымен жете алған жоқ. Нобунага тек өзіне ғана сенген, саяси және діни билікпен еш санаспаған. Ол әскери саясатта да, экономикалық саясатта да бір жүйені ұстана білген өз жұмыскерлерінің таптарына көңіл аудармаған. Ода Нобуага 1534 жылы Ода Нобухидэ атты адамның отбасында дүниеге келген. Өз әкесінің үшінші ұлы болған, оны барлығы мұрагер деп есептеген. Сондықтан Нагоя сарайының басшысы ретінде сайланған. Ол балалық шағында өзін елден оғаш ұстаған, сондықтан халық арасында ол жайлы жағымсыз сөздер жүрген. 1546 жылы Фуруватари сарайында ер жету рәсімін өткен, осы кезде Ода Сабуро Кадзусаносукэ Нобунага деген есімін алған. Екі жылдан кейін Сайто Досан атты адамның қызына үйленген. Овари ауданы үшін шайқасы Тектң басшылығы үшін Хаяси Митикацу және Сибата Кацуиэ басқаратын көптеген ақасақалдар оның Ода Нобуюки атты інісінің жағына ауып кетеді. Бір жағынан қарағанда, ішінде Мори Есинари Сасса Нармаса және Кавадзири Хидэтака секілді бірқатар беделді самурайлардың тобы Нобунага жағын жақтады. 1556 жылы екі топтың арасында ашық шайқас басталды. Осы жылы оның қайың атасы және одақтасы Сайто Досан қайтыс болды. Дәл осы кезде Нобуюки және оның жақтастары қолайлы деп санап, Нобунага күштеріне қарсы шығады. Бірақ Ино жанындағы шайқаста оның жаулары жеңіліс табады. Нобунага олардың көздерін жойғысы келеді, бірақ анасының өтінішімен олай жасамайды. Келесі жылы Нобуюки тағы бір рет әскерді аттандыруға тырысады, бірақ оның тағдырын Сибата Кацуиэ атты қолбасшы шешеді. Сибата Нобунага ие болған әскери шеберлікті біліп, Ода тегінің заңды басшысына Нобуюки жоспарларын жеткізеді. Нобунага інісін билік орталығына шақырып, сол жерде өлтіреді. Соңғы қарсыласын жойып, ол өзің басшы ретінде бекітеді және Овари ауданын біріктіреді. Қазасы 1582 жылы Хонно-дзи ғибадатханасында Акэти Мицухидэ атты қолбасшының қолынан қаза тапқан. Әдебиет * 太田 牛一『信長公記』 桑田 忠親校注 新人物往来社; 新訂版 1997 ASIN 4404024932 ISBN 4-404-02493-2 * 『織田信長のすべて』 新人物往来社; 1980 ISBN 4-404-01040-0 * Рубель В. А. Японська цивілізація: традиційне суспільство і державність. — Київ: «Аквілон-Прес», 1997. — 256 с. * Эйдзи Ёсикава Честь самурая. — М.: Центрполиграф, 2000. — 976 с. — ISBN 5227008418.
Дивергент, 2 бөлім: Инсургент

Дивергент, 2 бөлім: Инсургент ( — «бүлікші», «көтерілісші») – 2015 жылғы америкалық ғылыми фантастикалық, шытырман оқиғалы фильм. Вероника Роттың атауы бірдей романының негізінде режиссёр Роберт Швентке түсірген. «Дивергент» фильмінің жалғасы болып табылады. Премьерасы Лондонда 2015 жылы 11 наурызда, АҚШ-та 20 наурызда, ТМД елдерінде 19 наурызда болды. Сюжеті Бір ғана шешім сені өзгертуі немесе өлтіруі мүмкін. Бірақ әр шешімнің өзіндік салдары болатынын ескеру керек. Фракциядағы қиындықтарға қарамастан, Трис Прайр өзі жақсы көретін адамдарды және өзін құтқаруға тырысқанын тоқтатпайды.Ол өзін қудалаған қайғысымен, кешірім мәселелерімен және адамзат болуымен, адалдық пен сенім жөніндегі сұрақтармен, саясат пен махабат жолындағы айла-әдістермен күреседі. Рөлдерде Дереккөздер Сыртқы сілтемелер * [http://www.thedivergentseries.com/ Ресми сайты] * * [http://kinostan.kz/film/view?id=1064 Инсургент - kinostan.kz сайтында]
Алсу

Алсу Ралифовна Абрамова (қыз күніндегі тегі — Сафина; 27 маусым 1983, Бугульмада туды) — ресейлік әнші,жүргізуші, Татарстан Республикасының Еңбек сіңірген қайраткері(2000). Әлем алдында ЮНЕСКО-ның әртісі. 2000 жылы Ресейді Евровидениеге танытушы. Онда ол Даниядан келген Olsen Brothers тобынан шет қалып, 2 орынды алған. Жеке өмірі * Ян Рафаэльевич Абрамовқа 2006 жылы 18 наурызда тұрмысқа шықты. * АҚШ-да Cedars-Sinai Medical Center атты жекеменшік ауруханасында Сафина есімді қызы туды * 2008 жылы 29 сәуірде Ихилов (Тель-Авив) клиникасында екінші қызы Микелла туды. Сыртқы сілтемелер [http://alsou.ru/ Ресми сайты] Дереккөздер
Burning Lights

Burning Lights — заманауый христиандық музыка әншісі Крис Томлиннің 8 ақпан 2013 жылда "Sixstepsrecords" лейблінде шыққан жетінші студиялық альбомы. Альбомның продюсерлер: Эд Кеш пен Дэн Маккала болып саналады. Альбом әртүрлі музыкалық критиктардың сынынан өткен. «Грэмми» музыкалық премиясының 56-шы марапаттау рәсімінде «Заманауи христиандық музыка альбомы» номинациясын ұтып алды. 2013 жылдың қорытындысы бойынша альбом заманауи христиандық музыкалардың арасында №2 альбом болып табылды. Композициялар тізімі 1.«Burning Lights» Daniel Carson, Jason Ingram, Jesse Reeves, Chris Tomlin 1:04 2.«Awake My Soul» (при участии Lecrae) Carson, Ingram, Reeves, Tomlin 3:55 3. «Whom Shall I Fear (God of Angel Armies)» Ed Cash, Scott Cash, Tomlin 4:28 4.«Lay Me Down» Ingram, Jonas Myrin, Мэтт Редман, Tomlin 4:45 5. «God's Great Dance Floor» Nick Herbert, Martin Smith, Tomlin 3:39 6. «White Flag» Ingram, Matt Maher, Redman, Tomlin 4:34 7. «Crown Him (Majesty)» (при участии Kari Jobe) Matthew Bridges, E. Cash, George J. Elvey, Maher, Godfrey Thring, Tomlin, Traditional 5:13 8. «Jesus, Son of God» (при участии Christy Nockels) Ingram, Maher, Tomlin 4:28 9. «Sovereign» Martin Chalk, Ingram, Myrin, Redman, Tomlin 4:36 10. «Countless Wonders» Matt Armstrong, E. Cash, Tomlin 3:22 11.«Thank You God for Saving Me» (при участии Phil Wickham) Tomlin, Phil Wickham 4:26 12. «Shepherd Boy» Smith, Tomlin 4:34 Дереккөздер
Топқапы

Топқапы (; түрік тілінен аударғанда "Зеңбіректі қақпа" деген мағынаны білдіреді) — XIX ғасырдың орта кезеңіне дейін Ұлы Османлы Мемлекетінің басты сарайы болған ғимарат. Қазіргі кезде мұражай статусына ие. Сонымен қатар бұл ғимарат "Сераль" деген атауымен де белгілі. Мұражайдың ауданы — 700 000 м². 1400 м болатын қоршаумен жан-жақтан қоршалған. Тарихы 1453 жылы II Мехмет бастаған османлы әскері Константинополь қаласын басып алды. Сол кезде Топқапы орнында Византия императорларының сарайы болған. Бұл сарайдың қазіргі уақытта қалдықтары қалған жоқ. II Мехмет жеңістен кейін Византия сарайының орнына осы Топқапы сарайын салдыртқан. Ең алғашқы 50 жыл бойы бұл сарай сұлтандардың басқару резиденциясы болған. Алғашқы 50 жылда Топқапы сарайы сұлтандардың тек жұмыс орталығы ғана болған, осы жағдай II Баязит сарайы кезінде де орын алған. I Сүлеймен сарайды қайта салған. Бұл II Мехмет негізін қалағаннан кейін болған ең үлкен өзгерістердің бірі. 1854 жылы бұл сарайдың құрылысы жалғастырылған, 400 жыл бойы Ұлы Османлы Мемлекетінің басты сарайы болып қалған. 1923 жылы мұражай атанды. Құрылысы Топқапы төрте бөлінген. Қақпа жұмысшыларға арналған бөлікте болған. Екінші бөлікте Дуан кеңесі өткізілген және қазына болған. Үшінші бөлігінде сұлтанның бөлмесі болған, ал ең соңғы бөлікте мешіт және басқа құрылыстар болған. Қазіргі жағдайы Қазіргі уақытта Топқапы ең танымал мұражайлардың бірі. Жәдігерлер саны 65 мыңды құрайды. Бұл Топқапы мұражайының оннан бір бөлігін ғана құрайды. Галереясы Пайдаланған әдебиеттер * ↑&nbsp;Осман империясының тарихы: В 2 т = Osmanli devleti ve medeniyeti tarihi.&nbsp;—&nbsp;М.: Шығыс әдебиеті, 2006.&nbsp;— Т.&nbsp;1: Осман мемлекетінің және қоғамының тарихы.&nbsp;— С.&nbsp;112—113.&nbsp;— XXXII+602&nbsp;с.&nbsp;—&nbsp;2000 экз.&nbsp;—&nbsp;ISBN 5-02-018509-4.
Лиам Пейн

Ли́ам Дже́ймс Пейн (; 29 тамыз 1993, Вулвергемптон, Уэст-Мидлендс, Ұлыбритания — 16 қазан 2024, Буэнос-Айрес, Аргентина) — британдық әнші. «One Direction» тобының мүшесі. 2010 жылы «The X Factor » жобасына қатысты. Өмірбаяны Балалық шағы Лиам Джеймс Пейн 1993 жылы 29 тамыз дүниеге келді. Тууылар алдында, Лиамның бір бүйрегі жұмыс істеген жоқ. Сондықтан, ол 4 жасына дейін ауруханаларға қан тапсыра берді. 2012 жылдың тамыз айында Лиам екі бүйрегі де істейтіні туралы айтты. Мектепте спорттық сайыстарға белсенді қатысқан. Жүгіруден құрама командада болған. Лиам жүгіруден бірінші орындар ала берген. Сондықтан, жүгіруден кәсіпші болған. 12 жасында Лиам баскетболшылар командасына жазылған. Сосын сол командадағы адамдар Лиамды қорлаған. Сондықтан, Лиам баскетболды тастап, боксқа өзін-өзі қорғауға жазылды. Мансап 2008 жылы 14 жасар Лиам «The X Factor » жобасының бесінші маусымға жазылған. Бірақ Саймон Коуелл Лиамды әлі дайын емес деп, үйіне қайтарды. 2010 жылы Лиам «The X Factor» жобасының жетінші маусымына қайтадан барды. 16 жасында Элла Фицджеральдтың «Cry Me a River» өлеңін айтты. Лиам жеке әнші болғысы келген. Бірақ, Николь Шерзингер 5 ұлды: Луи Томлинсон, Зейн Малик, Гарри Стайлз, Найл Хоран және Лиам Пейнді біріктірді. Бұл топтың аты - «Onе Direction ». Топ жобада үшінші орын алды. Сосын «Syco Records» компаниясымен келісім шартқа тұрды. One Direction 2011 жылы топ турнеге шықты. Сол жылы «Up All Night» үнтаспасын шығарды. 2012 жылы ақпан айында «One Direction » тобының бірінші синглы «What Makes You Beautiful» өлеңі арқылы «BRIT Award» бағдарламасында «Үздік британдық сингл» номинациясын жеңіп алған. «Up All Night» үнтаспасы 314000 көшірмесі сатылды. Жеке өмірі 2010 жылы Пейн Даниэль Пизермен бірге 3 жыл кездесіп жүрді. Қазіргі кезде, Лиамның сүйетін жары – София Смит.
Крис Томлин

Крис Томлин (, 4 мамыр 1972 жылы туған) — америкалық музыкант, орындаушы және заманауый христиандық музыкалық әндер авторы. Өмірбаяны 4 мамыр күні 1972 жылы Техаста дүниеге келген. Ата-аналары: Connie және Donna Tomlin; бауырлары - Ryan және Cory.Томлиннің жұбайы - Лорен Брикен (Lauren Bricken). 2011 жылы Томли балалы болатынын хабарлады. Оның қызы Эшлин АлександраТомлин (Ashlyn Alexandra Tomlin) 22 қыркүйек 2011 жылы дүниеге келді. Екінші қызы 7 қазан 2014 жылы туылды. Студиялық альбомы * Inside Your Love (1995) * Authentic (1998) * Too Much Free Time (1998) with Ross King * The Noise We Make (2001) * Not to Us (2002) * Arriving (2004) * See the Morning (2006) * Hello Love (2008) * And If Our God Is for Us... (2010) * Burning Lights (2013) * Love Ran Red (2014) Басқа альбомдар * Live Worship from the 268 Generation (1998)[13] * Better Is One Day (1999) * The Road To One Day (2000) * One Day: Live (2000) * Our Love is Loud (2002) * Sacred Revolution: Songs From OneDay 03 (2003) * Hymns: Ancient and Modern (2004) * How Great Is Our God (2005) * Everything Glorious (2006) * The Best of Passion (So Far) (2006) * Live From Passion 07 Pts. 1 & 3 (2007) * God of This City (2008) * Awakening (2010) * Here for You (2011) * White Flag (2012) * Let the Future Begin (2013)[14][15] *Take It All (2014) Дереккөздер
Alpen Gold

Alpen Gold — кондитерлік өнімнің бренді, арзан бағадағы сегмент, құрамында қант мөлшері көп, сонымен қатар, ол бұрын Kraft Foods Inc. компаниясына тиесілі болған, ал қазір Mondelēz International. Осы сауда маркасының атынан шоколад, балмұздақ, печенье, конфет тәрізді кондитерлік өнімдер шығарылады. Тауар тек қана ТМД елдерінде және Польшада шығарылады. Сауда таңбасы Альпілік алтын деп аударылады. Бірақ оның Альпімен мүлдем байланысы жоқ. Барлық зауыттар шығыс Еуропада орналасқан. Тарихы 2012 жылы қыркүйекте Alpen Gold-тың жарнамалық промо-ролигі "Жүк тасымалдаушы ұшақты" Ogilvy&Mather Russia шығарды. Ұраны - "Оптимизм сенің қолыңда". Оны ұлттық ТВ-каналдарда көруге болады. Бейнеролик шоколадтың жаңа дәміне арналып шыққан. 2012 жылы желтоқсанда қыркүйекте түсірілген бейнероликтің жалғасы "Арал" түсірілді.
Сайран (метро бекеті)

«Сайран» — Алматы метросының 8-ші бекеті. Бірінші бағытта «Алатау » және «Мәскеу » бекеттерінің арасында орналасқан. Абай даңғылының бойында, Брусиловский және Тілендиев көшелерінің қиылысында орналасқан. Бекет аттас суқоймасының атымен аталған, ол бекеттен бір шақырым жерде орналасқан. Құрылысы * 2013 жылғы сәуір — айналма жолдың құрылысы жүріп жатты. * 2014 жылғы 1 желтоқсан — қала басшысы, Алматы қаласының әкімі барып көрді. * 2015 жылғы 18 сәуір — метро бекеті толықтай бітіп, пайдалануға берілді. Іске қосылуы Іске қосу 2014 жылғы 1 желтоқсанға жоспарланған, бірақ 2014 жылдың қыркүйек айында, ол 2015 жылдың басында өтеді деп хабарланды. Кейінірек, бекетті пайдалануға дәл уақытысында тапсырылатыны мәлім болды. Метро бекеті толықтай бітіп, 2015 жылы 18 сәуірде пайдалануға берілді. Техникалық сипаттамасы Ұсақ төселген бекет тереңдігі 11 метрді құрайтын платформаға дейін орналасқан, платформаның шет жағында орналасқан және бекеттің платформасымен әрбір вестибюль жағынан биіктігі 4,0 м баспалдақпен байланысқан, екі жерасты вестибюлінен тұрады. Бекеттің вестибюльдеріне кіретін жерлері әрбір вестибюльге екі жер үстіндегі павильон арқылы қарастырылған. Әрбір павильон биіктігі 6,8 метрден 8,3 метрге дейінгі екі эскалатор және баспалдақ арқылы вестибюльмен біріктірілген. Архитектурасы мен безендірілуі Бекет ашық түстермен безендірілген. Бағандар сарғыш гранитпен безендірілген. Жол қабырғаларында Тамғалыға ұқсайтын кемпірқосақ пен петроглифтер бейнеленген. Дизайны Алматы маңындағы тарихи нысанға да, балалық шаққа да қатысты безендірілген, бұл жақын маңдағы Н. Сац атындағы жас көрермендер театры және жазда тұрғындардың шомылатын орны — Сайран су қоймасына байланысты. Жақын орналасқан нысандар * «Темкен» медициналық орталығы * Д. А. Қонаев атындағы тау-кен ісі институты * М. Мақатаев атындағы №140 мектеп-гимназия * «ADK» сауда ойын-сауық кешені * Алматы мемлекеттік сервис және технология колледжі Дереккөздер Сілтемелер *
Николай Михайлович Горчаков

Николай Михайлович Горчаков (19. 8. 1898, Санкт-Петербург,—28. 8. 1958, Джубга) - орыс кеңесрежиссері, педагог, театр зерттеушісі. РКФСР-дің еңбек сіңірген өнер қайраткері (1943), өнертану ғылымдарының докторы (1948). Мәскеу Көркем театрының 3-студиясында (Е. Б. Вахтанговтың жетекшілігімен) оқып төрбиеленді. 1922 жылдан осы студияның режиссері әрі актері. 1924 ж. МХАТ-қа ауысады. Мұнда басқа режиссерлермен бірлесіп Н. Виртаның «Жерін», Шериданның «Сойқы сөз мектебін», С. Маршактың «Он екі айын», А. Кронның «Флот офицерін» қойды. 1933—41 ж. және 1943—48 ж. МХАТ-тағы қызметімен қоса Мәскеу Сатира театрының көркемдік жағын басқарды. Пьеса стилін нәзік түсінетін, сахналық мәдениеті жоғары режиссер. Педагогикалық қызметпен де шұғылданды. 1939 жылдан Мемлекеттік театр өнері институтында режиссура кафедрасының меңгерушісі әрі профессоры. КСРО Мемлекеттік сыйлығының лауреаты (1946, 1952). 3 орден, медальдармен марапатталған. Дереккөздер
Мәскеу (метро бекеті, Алматы)

«Мәскеу» — Алматы метросының тоғызыншы бекеті. Бірінші бағытта «Сайран » және «Сарыарқа » бекеттерінің арасында орналасқан. Тарихы Ол Алматы метросының іске қосылған «Сайран» — «Мәскеу» бөлігінің соңғы бекеті. 2011 жылғы 20 қазанға дейін бекет жобасы «Молодёжная» деп аталған. Қазақстан Республикасының 2011 жылғы қазанда Мәскеу Үкіметі мен Қазақстан елшілігінің келісімі бойынша, бұл бекеттер атауларын өзара алмасу туралы шешім қабылданды. Мәскеудің Братеево ауданындағы метро бекеті «Алма-Атинская » деп аталды. Метро бекеті 2015 жылғы 18 сәуірде іске қосылды. Бекет ашық тәсілмен салынды. Өтеген батыр мен Алтынсарин көшелері арасында Абай даңғылынан жоғары орналасқан. Құрылысы * 2010 жылғы қыркүйек — Алатау бекетінен Қалқаман бекетіне дейінгі ұзындығы 8,62 км болатын бірінші желінің екінші кезегін салудың техникалық-экономикалық негіздемесі бекітілді. * 2012 жылғы қазан — айналма жолдың құрылысы аяқталды. Бекет құрылысына арналған шұңқырды игеру басталды. * 2013 жылғы сәуір — болашақ бекеттің шұңқырында жұмыс жалғасуда. * 2013 жылғы қараша — «Сайран» және «Мәскеу» бекеттері арасындағы оң жақ аралық туннель аяқталды. Туннельдеу екі жақтан жүзеге асырылды. * 2014 жылғы маусым — бекеттің негізгі құрылымдары дайын. * 2014 жылғы тамыз — Сайран бекетіне дейінгі сол жақ аралық туннель аяқталды. * 2014 жылғы 1 желтоқсан — бекет дайын, жолдарды іске қосу және жабдықтарды сынау басталды. * 2015 жылғы 18 сәуір — метро бекеті толықтай бітіп, пайдалануға берілді. Архитектурасы мен безендірілуі «Мәскеу» — метро бекеті терең жер астында орналасқан. Бекет қабырғалары қызыл түспен, едендері түрлі мрамор кілемдерімен жайылады. Қабаттардың жоғарғы деңгейіндегі жабындылардың монолиттік тақталарымен біріккен бағаналардан, ригельдерден және диафрагммалардан тұратын ғимараттың құрылымдық қатынасы кеңістіктік рамалық-байланыс қаңқа түрінде жасалған. Жақын орналасқан нысандар * «КазИнвестСтрой» бизнес орталығы * «Тигрохауд» киім базары * «MOSKVA Metropolitan» сауда ойын-сауық орталығы * «Сарыарқа» кинотеатры * «Family park» мәдениет және демалыс саябағы * Н. Сац атындағы балалар мен жасөспірімдер театры * Сайран автобекеті Дереккөздер Сілтемелер *
Гвадалквивир

Гвадалквивир — ұзындығы жағынан бесінші орынды алатын Испаниядағы өзен, жалпы ұзындығы 560 км құрайды, су алабының ауданы 57 мың км². Андалузия ойпатынан шыққаннан кейін өзеннің аңғары кеңейіп, Кордова мен Севилья қалалары аралығында арнасы 150-200 м-ге жетеді. Бастауы Андалузия тауларының солтүстік бөлігінде орналасқан. Өзен төменгі ағысында бірнеше тармақтарға бөлініп Лас-Марисмас батпағынан өтеді. Атлант мұхитындағы Кадис шығанағына құяды. Көбіне жаңбыр суымен қоректенеді. Суының орташа шығыны 164 м³/сек. Кордова қаласына дейін кеме жүзеді. Суы жер суаруға пайдалынады. Дереккөздер Сыртқы сілтемелер